Agraw n useggas yewweḍ ɣer lqern n ddunit s Internet
Ass n ssebt 5 tubeṛ 2013, ḥedṛen 257 294 yemdanen, di 21 tmura, i wegraw n useggas. Agraw-agi d wis 129 i texdem Watch Tower Bible and Tract Society of Pennsylvania. Llan wid i gḥedṛen i wahil dinna, anda i geţwaxdem wegraw, llan wid umi i gelḥeq s Internet imiren kan. Llan daɣen Inagan i gfeṛṛǧen agraw-agi umbeed, ɣer taggara n smana, mi eawden seeddan-t-id. Yewweḍ leḥsab n wid meṛṛa i gwalan agraw-agi ɣer 1 413 676 di 31 tmura. Agraw n useggas-nni d anejmue yugaren akk wid i xedmen Inagan n Yahwa si zik ar ass-a. Anejmue akk ameqran i d-yellan uqbel-is yeţwaxdem di 28 yebrir 2013 di Miksik akk-d Marikan talemmast; ass-nni yessaweḍ leḥsab n imeḥdaṛ ɣer 1 327 704.
Azal n 90 n sna ayagi segmi i bdan ssexdamen Inagan n Yahwa ţţawil n tilifun akk-d ṛṛadyu akken ad ssiwḍen ɣer ddunit meṛṛa ahil n inejmueen-nsen imeqranen. Ass-a, s Internet, ula d wid i gzedɣen deg imukan iḍerrfen zemren ad slen w’ad feṛṛǧen albeeḍ n tedyanin imiren kan m’ara teţwaxdem, neɣ cwiṭ n lweqt umbeed. Di 1942, yiwen Inigi si Marikan umi qqaren William, iḥess s tilifun i yiwen unejmue ameqran i xedmen Inagan n Yahwa di Ričmend (Birjinya, Marikan). Di 2013, yeḥdeṛ i unejmue n useggas s Internet. Atan wacu i d-yenna: “Nesfayday akteṛ seg uselmed m’ara nsell i ṣṣut yerna neţwali ţţeswiṛat. Amzun neffeɣ si ṭṭlam ɣer tafat!”
Iwaziwen n kra n lbiruwat iɣelnawen n Inagan n Yahwa qedcen kteṛ n useggas bac ad heggin amek ara ssiwḍen agraw-agi s Internet ɣer imukan nniḍen; d luluf n sswayee i seeddan di lxedma-ya. Ass ideg yeţwaxdem wegraw n useggas, ɣer taggara n smana, itiqniyen bedden akken ilaq ɣer ţţawil n useeddi n wahil d usiweḍ-ines si Bruklin (Nuyuṛk) ɣer imeḍqan nniḍen. Bedden ɣer ccɣel-agi iḍ d wass, axaṭer ur edilent ara sswayee ger tmura ideg i llan wid i gtebeen ahil n wegraw s Internet. Ryan, i gţekkan deg usewǧed akk-d uceggee s Internet, yenna-d: “Ur neṭṭiṣ ara, meena m’ara d-nemmekti belli xilla n medden i gessawḍen ad stenfeen seg wegraw, neqqar-as belli stahlen a neeteb fell-asen.”
kab_Latn kab_Latn kab_Latn kab_Latn